ཉེ་ཆར་པིར་མིང་འཛིན་པ་ངེད་ཀྱིས་བོད་ཀྱི་ལོ་རྒྱུས་ཐོག་གི་བཟོ་རིག་མཁས་པ་དང་གནའི་བཟོ་རྙན་སྐོར་གྱི་ལོ་རྒྱུས་འཚོལ་སྒྲིག་བྱེད་སྐབས།ཡིག་ཚང་ཅི་རིགས་ཤིག་ལས་ཀན་སུའུ་ཡི་བྱམས་པ་འབུམ་གླིང་གི་བྱམས་ཆེན་དེ་བཟོ་ཀོང་ཙེ་འཕྲུལ་རྒྱལ་གྱིས་བཞེངས་ཞེས་འཁོད་ཡོད་པ་དང་།ད་དུང་དེའི་ཉེ་འཁོར་གྱི་སྐུ་བརྙན་འགའ་རེ་ཁོང་གི་བུས་བསྐྲུན་ཞེས་བཤད་ཡོད་པ་མཐོང་བྱུང་བས།ད་རེས་ཆེད་དུ་དེའི་སྐོར་གྱི་དཔྱད་གཞིའི་ཡིག་ཅ་མང་པོ་ཞིག་བཀླགས་ནས་ཞིབ་བསྡུར་བྱས་པས་ཅུང་ཟད་ངེས་ཤེས་འདྲོངས་ཐུབ་པའི་བློ་སྟོབས་ཤིག་སྐྱེས།དེས་ན་གཤམ་དུ་ངེད་ཀྱིས་མིག་མཐོང་ལག་ཟིན་དུ་གྱུར་པའི་དཔྱད་གཞིའི་ཐོག་ནས།ཀོང་ཙེ་འཕྲུལ་རྒྱལ་ཞེས་པ་དེ་དོན་དངོས་སུ་ཡིན་པའི་སྐོར་ལ་རང་ཉིད་ཀྱི་མ་སྨིན་པའི་ལྟ་ཚུལ་འགའ་དམིགས་བཀར་གྱིས་ཞུ་བར་འདོད་པ་ལ།